****

**ISHODI AKTIVNOSTI**

Zadanu linearnu funkciju prikazuje tablično i grafički.

Opisuje utjecaj koeficijenata na položaj grafa linearne funkcije te određuje nultočku.

Iz grafa čita argumente i vrijednosti te određuje koeficijente i funkciju.

Iz zadanih elemenata određuje funkciju.

U problemskim situacijama prepoznaje linearnu ovisnost, zapisuje ju kao funkciju te primjenjuje za analizu problema.

**OPIS AKTIVNOSTI**

Učenici samostalno rješavaju zadatke prema odabiru nastavnika te se nakon toga u paru međusobno vrednuju s kolegom koristeći sljedeće rubrike

|  |  |  |  |
| --- | --- | --- | --- |
|  |  |  |  |
| **linearna funkcija** | učenik samostalno i točno za zadanu linearnu funkciju računa vrijednosti, crta graf i određuje nultočku, prelazi iz jednoga prikaza linearne funkcije u drugi, interpretira koeficijente linearne funkcije, iz zadanih elemenata određuje linearnu funkciju | učenik samostalno i točno za zadanu linearnu funkciju računa vrijednosti, crta graf i određuje nultočku, uz pomoć nastavnika ili kolege iz razreda prelazi iz jednoga prikaza linearne funkcije u drugi, interpretira koeficijente linearne funkcije te iz zadanih elemenata određuje linearnu funkciju | učenik uz pomoć nastavnika ili kolege iz razreda za zadanu linearnu funkciju računa vrijednosti, crta graf i određuje nultočku, prelazi iz jednoga prikaza linearne funkcije u drugi, pri interpretiranju koeficijenta linearne funkcije i određivanju linearne funkcije iz zadanih elemenata često griješi  |
| **primjena linearne funkcije** | učenik samostalno i točno linearnom funkcijom modelira problemsku situaciju, analizira problem opisan zadanom linearnom funkcijom, iz zadanih podataka linearnu ovisnost zapisuje kao linearnu funkciju, grafički prikazuje problem opisan linearnom funkcijom | učenik uz pomoć nastavnika ili kolege iz razreda linearnom funkcijom modelira problemsku situaciju, iz zadanih podataka linearnu ovisnost zapisuje kao linearnu funkciju, grafički prikazuje problem opisan linearnom funkcijom | učenik uz veliku pomoć nastavnika ili kolege iz razreda linearnom funkcijom modelira problemsku situaciju, iz zadanih podataka linearnu ovisnost zapisuje kao linearnu funkciju, griješi pri grafičkom prikazu problema opisanog linearnom funkcijom |